Բաղդասարը բաժանվում է կնոջից

Բաղդասարը բաժանվում է կնոջից, 1976 թվականին Հայֆիլմ կինոստուդիայում նկարահանված հայկական ֆիլմ։ Նկարահանվել է Հակոբ Պարոնյանի «Պաղտասար աղբար» պիեսի մոտիվներով։

Սյուժե 
Ֆիլմը պատմում է, թե ինչպես Բաղդասարը, իմանալով կնոջ դավաճանության մասին, փորձում է բաժանվել նրանից։ Բայց միջավայրի կեղծավոր և երկերեսանի մարդիկ այնպիսի վիճակի մեջ են դնում նրան, որ ինքն է ստիպված հեռանում սեփական տնից։ Գործողությունները ծավալվում են դարասկզբին Պոլսում։

Դերերում 
 Բաղդասար – Մհեր Մկրտչյան
 Անուշ – Լաուրա Վարդանյան
 Կիպար – Ալեքսանդր Խաչատրյան
 Օգսեն – Ռաֆայել Քոթանջյան
 Սալոմե – Անահիտ Թոփչյան
 դատավորներ – Կարեն Ջանիբեկյան, Էդգար Էլբակյան, Ս. Հարությունյան
 Երգում են Զառա Տոնիկյանը, Էլվինա Մակարյանը, Արա Բաբաջանյանը, Գեորգի Մինասյանը, Մ. Մկրտչյանը, Հայկական խմբերգային ընկերության վոկալ համույթը։
 Պարում են Հայաստանի պարի պետական անսամբլի և Ալեքսանդր Սպենդիարովի անվան օպերայի և բալետի պետական թատրոնի մենակատարները։
 Երաժշտությունը կատարում են ԽՍՀՄ Պետկինոյի նվագախումբը և Հայաստանի ռադիոյի և հեռուստատեսության էստրադային նվագախումբը, դիրիժոր՝ Մելիք Մավիսակալյան։
 Երգերի տեքստը՝ Ա. Սահակյանի
 Պարերի բեմադրությունը՝ Վանուշ Խանամիրյանի

Ծանոթագրություններ 

1976 ֆիլմեր
Հայկական ֆիլմեր
Խորհրդային ֆիլմեր
Գրիգոր Մելիք-Ավագյանի ֆիլմեր
«Հայֆիլմ» ստուդիայի ֆիլմեր